फैक्टरियों से उठती राख से भर जाते हैं रहीमपुर इलाके के घर, लोग परेशान
भास्कर संवाददाता | होशियारपुर
रहीमपुरके पास लगी कई फैक्टरियों और खासकर एक धागा बनाने वाली बड़ी फैक्टरी से उठने वाली राख से इलाका निवासी परेशान है। इलाके के लोग इस कदर परेशान हो गए हैं कि वह अब यह इलाका छोड़ने की बात सोच रहे हैं। हालात यह हैं कि सारी रात उठने वाली राख से इलाके में रहते लोगों के घरों की छतों आंगनों में सुबह कालिख के ढेर लग जाते हैं। इसके चलते कुछ लोग तो इस उड़ने वाली राख से सांस की बीमारियों से पीड़ित हो रहे हैं। लोगों ने बताया कि इस समस्या के बारे में कई बार फैक्टरी के प्रबंधकों से भी बात की गई है परंतु कोई हल नहीं हो रहा। गौरतलब है कि इस इलाके में कई एेसे मैन्यूफैक्चर प्लांट और अन्य छोटे बड़े प्लांट हैं जिसने यह परेशानी हो रही है।
मौके पर भीम नगर के तजिंदर सिंह, रमेश चंद, अशोक कुमार, जोगिंदर पाल, अमन सन्नी, प्रिंस विर्दी, बलजीत सिंह, तरसेम लाल, संदीप कौर, हरभजन कौर, राणो, भोनी, शमशेर सिंह, सतवीर सिंह, रुपिंदर सिंह ने बताया कि वैसे तो यह राख सारा दिन उड़ती रहती है परंतु कभी-कभी देर रात भारी मात्रा में जब राख उड़ती है तो चिमनियों से लगातार धुंआ उठता है तो सारे इलाके में राख ही राख फैल जाता ही। यही नहीं भीम नगर जिस तरफ हवा का रुख हो वह इलाका पूरी तरह राख से भर जाता है। इसके चलते कई बार इलाका निवासियों ने मिल प्रबंधकों के आगे यह मुद्दा उठाया है परंतु कोई हल नहीं हुआ। हां, कुछ दिन के लिए राख उठनी कम जरूर होती है पर स्थाई हल नहीं किया जाता। लोगों ने चेतावनी दी कि यदि इस समस्या का पक्के तौर पर हल नहीं किया गया तो पूरे इलाके के लोग मिल के खिलाफ प्रदर्शन करने के लिए मजबूर होगे।
शिकायत नहीं मिली, फिर भी जांच करूंगी : एसडीओ
इससंबंध में प्रदूषण बोर्ड के एसडीओ पूजा शर्मा ने बताया कि इस संबंध में अभी तक कोई शिकायत नहीं आई है। यदि कोई शिकायत मिलती है तो कार्रवाई की जाएगी। उन्होंने कहा कि वैसे वह अपने स्तर पर भी जांच करेंगे। यदि कोई मामला पाया जाता है तो बनती कार्रवाई की जाएगी।
राख समस्या संबंधी जानकारी देते मोहल्ला भीम नगर के लोग। (इनसेट) इक्ट्ठी की राख।
hin_Deva bho_Deva hin_Deva hin_Deva hin_Deva hin_Deva bho_Deva